Instituția Prefectului – Județul Mureș, a găzduit marți, 6 martie, o ședință de lucru la care au participat și reprezentanți ai Autoritatății Electorale Permanente – Direcția Județeană Mureș, având ca temă pregătirile pentru alegerile electorale din acest an.
"Cu un total de 102 UAT-uri (Primării) și 571 secții de votare în județul nostru, este important să ne asigurăm că avem suficienți experți electorali și operatori de calculator pentru a gestiona procesul electoral în mod eficient. Sunt încântat să anunț că în Corpul Experților Electorali avem în prezent 1.745 de experți admiși, ceea ce reprezintă 153% din necesarul pentru județ (1.142). De asemenea, avem 1.581 de operatori de calculator admiși, reprezentând 277% din necesarul pentru județ (727). Depunem eforturi pentru ca alegerile din acest an să fie gestionate cu profesionalism și responsabilitate", a scris, pe pagina sa de Facebook, Vasile Liviu Oprea, subprefect al județului Mureș.
(Redacția)